Ixaha

# Az Ixahák

   Az Ixahák egy faj A tűz krónikái világ második fejezetében.

Wylissia nyugati partján fekszik a sivatagos Xisa. A többi országgal ellentétben a urai nem emberek hanem az Ixahák. Népi nevükön a kígyóemberek. Gonosz, rabszolgatartó nép ez mely több ezer éve nyomorúságos elnyomásban tartja a többi alatta élő lényt.

### Történelem

Az Ixahák négyezer éve értek partot egy napfogyatkozás alkalmával Wylissiában. Eleinte nem voltak sokan de azokban az időkben nem nagyon találkoztak konkurenciával. Gond nélkül elűzték az akkoriban ott élő Ashil törzseket, egy népvándorlási hullámot indítva be ezzel. Az ellenségeiket nem mészárolták le. Sokkal jobbnak tartották, rabszolgául ejteni őket. Hiszen ők maguk kevesen voltak a birodalmuk felépítéséhez de az emberek erejét előszeretettel használták ki a végletekig. Nem telt sok időbe míg egy maradandó birodalmat alkothattak a keleti parton, mely évszázadokig a legnagyobbként állt a szomszédai közt. Ők voltak az egyik ok a sok közül amiért a Fung dinasztia elkezdte építeni a nagy falat.

### Az Ixahák mint faj

Az Ixahák átlagosan két méter magasak. Testüket pikkely fedi, mely leggyakrabban zöld de akár fekete ritkán pedig homokszínűis lehet. Fejük a kígyóéra emlékeztet. Gyakran bújik elő belőle a kétágú nyelvük is, melyet főként szaglásra használnak. Néha előfordul, hogy egy Ixaha rendellenességgel születik. Például, hogy fehérek a szemei, vörös színű vagy éppen két fejjel rendelkezik. Ezekben az esetekben rögtön a legközelebbi templomba viszik a tojásból frissen kikelt egyedet, hogy aztán egész életét Xohasza a kígyóisten szolgálatában éllje le. A családnak mindig nagy áldás valaki aki jellel születik, hiszen a papság nagy jutalmat ad érte.

Az országukban szigorú kasztrendszer uralkodik mely szinte az élet minden részére kiterjed. Onnan kezdve, hogy ki hol foglal helyet az asztalnál egészen odáig, hogy ki mennyit köteles adózni az uralkodói osztálynak.

### A Kasztrendszer

#### Ember kasztok:

##### Rabszolga (Rosz)

A legalacsonyabb társadalmi rang. Ezek az emberek a földművesek, építőmunkások, gályarabok és minden egyéb amihez kemény fizikai munka kell. Ők azok akiknek a hátán nap mint nap csattan az ostor. Egy rabszolga élete nagyon nehéz és ő teljes egészében tárgyként van kezelve. Áttekintenek rajta és semmibe veszik. Ha meghal akkor senkinek sem fog szomorúságot okozni, maximum a tulajdonosának.

##### Sorkatona (Sabah)

Ide kerülnek azok az emberek akik elég erősnek és megbízhatónak bizonyulnak, hogy harcos váljék belőlük. Általában egy lándzsával és egy (ha uruk jó) pajzsal vagy íjjal felszerelve harcolnak gyalogosan húsként a seregekben. Őket legalább már jutalmazzák a jó teljesítményükért pár plusz fejadag étellel vagy jobb felszereléssel. A Gladiátorok is gyakran ebből a kasztból kerülnek ki.

##### Cseléd (Xoisa)

A cseléd a legmagasabb és legelitebb társadalmi rang amit egy ember elérhet Xisában. Ehhez ügyesnek és megbízhatónak kell lenniük, hogy egyáltalán elnyerjék a gazdájuk tetszését. A cselédek általában személyi ételkóstolók, felszolgálók, szakácsok vagy udvari zenészek. Ehhez a ranghoz már jár saját szállás és rendes élelem is. Ám semmi több.

#### Ixaha kasztok:

##### Hajcsár (Szadzsara)

A hajcsár az Ixahák legalacsonyabb rangja. Ide csak büntetésből kerülnek ha adósságuk van vagy olyan törvényt szegnek, mely halált még nem érdemel. Hajcsárnak lenni megalázó dolog.

Eme szégyen miatti dühüket pedig az Ixahák általában a rabszolgákon verik le akiket rájuk bíznak. A hajcsárok tíz de akár száz rabszolgáért is felelhetnek. Általában a hadeseregek Sabah alakulatait vagy gályarabokat bíznak rájuk de minden pénzesebb háztartásban is akad egy aki rendet tart a roszok seregei közt.

##### Harcos (Hixoli)

Az Ixaha harcosok ritkán szerepelnek egyszerű gyalogosként a harcmezőn. Általában lovon, tevén vagy a kedvelt harciszekerükön vonulnak a csatába. Gyakori fegyverük a görbe kard, vagy az alabárd melyeknek használatát egész életükben gyakorolják.

Minden harcos család rendelkezik egy harci szekérrel mely a társadalmi rangját jelzi. Ezzel vonulnak csatába általában ketten vagy hárman állva rajta. Erről küzdenek akár fegyvereiket váltva is, hiszen így magukkal tudnak vinni számtalan félét az ütközetbe.

De emellett ha a szituáció úgy kívánja előszeretettel lovagolnak a harcba lovon vagy tevén de gyakran előfordul, hogy Szikeben azaz óriás gyíkon harcolnak. Melyet bár lassúsága miatt inkább áruszállításra használnak harcban a szívóssága hatásos lehet.

A harcosok a legkisebb rang akik már tarthatnak saját rabszolgát vagy bérelhetnek más harcosokat. Bizonyos Hixoli dinasztiák, közülük nagyobb hírnévre és tiszteletre tett szert mint néhány pap a harci sikereinek köszönhetően. Belőlük lettek a császár seregeinek vezérei.

A csatán kívül a rendfenntartás és a gyakorlás a fő feladatuk. Ők felelnek a törvény működéséért.

##### Földes (Szorox)

A földesek azok akik rendelkezhetnek saját pénzükön vásárolt birtokkal Xisán belül. Ilyenek a kereskedők vagy a mesterek (ácsok, kovácsok, szobrászok stb.). Sok Földes volt kezdetben harcos ám feljebb lépett. Ettől függetlenül gyakran megtartják a régi rangjukat mivel a harchoz jobban értenek mint máshoz. A földesek viszont rengeteg dologért felelősek a saját területükön belül. Mint a fejlesztés, az adóztatás és a rend fenntartása a Hixolik által.

##### Pap (Xikahab)

Xohasza az Ixahák teremtője gyakran kiválaszt egyet-egyet a népéből és megjelöli őket jelezvén, hogy papnak születettek. Számos dolog jelezheti egy pap születését. Például az, hogy a gyermek előbújt fogakkal, vörös bőrrel, tollakkal a fején vagy éppen két fejjel kel ki a tojásból. (Utóbbi meglepően gyakori de egyenes út a legfőbb papi ranghoz is.)

Sok papból válik templomőr akiknek a szent helyek és a keltetők őrzése a feladata. Ők elit harcosok melyek ugyan nem hagyják el a városaikat, azoknak a védelmében kitűnőnek bizonyulnak.

A papok rendkívül fontosak Xisában mivel a nagyobb tartományok igazgatásáért, a törvényhozásért, a Six megkoronázásáért is ők felelnek. Gyakoriak a nézeteltéréseik a harcos és földes kaszt feljebb emelkedett tagjival.

##### Uralkodó (Six)

A Szix a legfőbb törvényhozó. Neki csak Xohasza istennek magának kell felelnie (aki persze a papokon keresztül kommunikál). Olyat és annyit vesz el amennyit csak akar. Miközben teljes Xisának le kell borulnia előtte.

Az uralkodó tojásait (Hímek esetében az általa megtermékenyített tojásokat.) külön erre a célra kiválasztott templomőrök őrzik akik feladata lesz majd később a fiatal örökösök védelme is. A Six utódok hatalmi játszmája az udvaron belül általában véres és nem kegyelmez senkinek. Főleg az előző uralkodó halála utáni egy hónapban. Ekkor ugyanis a legközelebbi tesvérek mind végezni próbálnak egymással a trónra jutásért. A Sixi rokonok általában Harcosok vagy papok amíg el nem jön az idejük.

### Trivia

-Az Ixahákat Ben és Wolfy találta ki egy osztálykiránduláson két feles Jäger után.

-Az eredeti játékosuk Kristóf.